|  |
| --- |
| **Referat fra FAU-møte torsdag 27.04.2017 Sted: Personalrommet på Skjønnhaug skole Tid: 18.00 – 19.30** *Til stede: Mette 6, Kathrine Bjune 6, Benthe Lill 7B, Ranveig 5, Yemane 1, Rita Vigdis 4A, Shukri 3A, Katrine Utgård 4A, Kowther 4B, Manisha 2A, rektor Bente.*  **1.Innkalling/godkjenning av referat/valg av referent** Innkalling og referat er godkjent. Ranveig refererer. **2. Informasjon fra skolen*** 17. mai – Skjønnhaug skole skal gå som nr. 65 i barnetoget i år. Det blir kafe med leker på skolen kl 12 – 15:30.
* Vi har fått på plass 50-grenseskilt i Lindebergåsen. Rektor sender brev med søknad om også å få varselskilt om skole.
* Skolen skal avholde foreldrekafe 12. mai. Foreldrekafe erstatter mammatreff som har vært arrangert av skolen tidligere. Kafeen avholdes i skoletiden. Det blir informert om et prosjekt «Samtale for læring», og om prosjektet «Sammen for Skjønnhaug», samt at det skal være en møteplass.

**3. Utvikling av de faglig sterke elevene**Tidligere har noen sterke elever fått følge litt av undervisningen i et klassetrinn over, men det gjøres ikke lengre. Det har vært mye diskusjon om hvordan dette skal gjennomføres og hva som skal være kriteriene. Det kan også være vanskelig å få til å passe med timeplanene. Nå er det bare 7. trinn hvor noen elever får lov til å hospitere på Haugerud ungdomsskole. Men alle elever har krav på faglig tilpasset undervisning, så dette behovet skal dekkes selv om elevene undervises i det klassetrinnet de tilhører. Til høsten kommer et prosjekt «Mer læring 1-4», som skolen har fått midler til. Prosjektet rettes mot sterke og mellomsterke elever på 1. til 4. trinn. Skolen er i prosess med å skulle ansette flere nye lærere, og håper å få noen som kan gjennomføre prosjektet. **4. Valg av representanter til FAU høsten 2017**FAU-representanter velges normalt på høstens første klassevise foreldremøtet, men det har vært en utfordring at dette møtet først avholdes i november, og at 1. trinn derfor ikke har noen FAU-representanter før ganske langt ut i skoleåret. Første trinn sine foreldrerepresentanter bør derfor velges tidligere, f.eks på førskoledagene i mai. Det skal være førskoledager 23. og 24. mai i år, med et foreldremøte 23. mai. FAU møter opp der og informerer om vårt arbeid, og sørger for at de kommende førstetrinnsforeldrene får valgt FAU-representanter allerede nå. **5. FAU på hjemmesiden til Skjønnhaug skole**Det er informasjon om FAU på skolens hjemmeside, men de siste referatene har ikke vært lagt ut der. Vi ber skolen legge ut FAU-referatene. **6. Prosessen rundt ansettelse av ny rektor**Bente er fra 1. mai offisielt ansatt som rektor, og vi gratulerer henne med det! Driftsstyret sendte et brev til UDE angående ansettelsesprosessen av ny rektor. Driftsstyret mener at de har fått liten mulighet til å delta i prosessen og at det har tatt svært lang tid.**7. Sosiale lekser**Sosiale lekser er ment for å styrke det sosiale miljøet mellom barna, men vi har fått tilbakemeldinger om at det ikke har fungert etter hensikten. Eksempler på sosiale lekser kan være at barna skal gjøre lekser sammen med en venn, avtale å møtes etter skolen sammen med noen de ikke er sammen med til vanlig, bake boller og gi til en nabo, osv. Slike lekser krever mye av både barn og foreldre, og er mye enklere gjennomførbare for barn som har det bra sosialt fra før, og som har foreldre som har mulighet til å stille opp, men det kan gjøre vondt verre for de barna som sliter sosialt.Det rapporteres om at lekegrupper som de har i 2. trinn fungerer bra. Det gjøres ved at det hver dag trekkes lekegrupper med barn som skal leke sammen i storefri. De får 10 minutter før friminuttet til å snakke sammen og diskutere hva de skal leke. Vi mener dette fungerer fordi det er arrangert av skolen, og utføres i skoletiden under oppsyn av lærere, i motsetning til sosiale lekser hvor barna selv gis ansvaret med å passe på å invitere med noen som trenger det. 6. trinn har også god erfaring med det de har gjort, som er at de delte klassen i tre, og hver av disse foreldregruppene har fått ansvaret for å arrangere noe sosialt i løpet av skoleåret. Dette gjør at de minst ressurssterke ikke blir så sårbare, fordi ansvaret tas av en passe stor gruppe foreldre, og det går ikke ut over barna til eventuelle foreldre som ikke er med. **8. Natteravner – skoleåret 2017/2018**Vi fortsetter å gå natteravn til høsten og våren også. Lindeberg skole har tatt ansvar for annenhver fredag av høstens vakter, mens Skjønnhaug skole tar ansvar for den andre halvdelen av fredagene. Vi fortsetter å fordele ansvaret mellom 5., 6. og 7. trinns foreldre, slik at disse største trinnene vår ansvar for noen fredager hver. Vi ønsker at mere av informasjonen om natteravnene kommer fra skolen i tillegg til fra FAU, f.eks som SMS, ranselpost og på ukeplanene. **9. Informasjon fra FAU-komitèene**1. Lindebergsøndag

Det er ikke lenger Lindebergsøndager av samme type som vi har vært med å arrangere før på Lindeberg skole. Det har derimot vært arrangert en Lindebergsøndag på Lindeberglokalet. Vi har forsøkt å få informasjon om hvorvidt det kommer til å skje noe mere, men nå lar vi dette ligge fram til vi eventuelt blir invitert igjen. Vi har noen hobbysaker som vi har handlet inn til Lindebergsøndagene, og dette bør vi passe på å få hentet. Det står i en kasse på Lindeberg skole. Rita Vigdis sjekker opp dette. 1. Luseaksjon
2. Bruktmarked

Det avholdes Barnas bruktmarked nå søndag 7. mai kl 14-16. Alle fra FAU som har mulighet til det, bes om å stille med en kake. FAU selger kake, kaffe og saft, mens barna selv selger sine egne ting. Skolen deler ut ranselpost til elevene, vi henger opp plakater i nærmiljøet. 1. 17.mai

Arbeidet går framover, vi er nå i den fasen hvor alt blir konkretisert. Det dukker opp små og store utfordringer underveis, som løses underveis. 5. trinn og 1. trinn har hatt et felles foreldremøte, og avklart arbeidsdeling. 1. Temakveld

Manisha har vært i kontakt med IKS og forsøkt å få noen til å komme og holde foredrag om spiseforstyrrelser, og venter fortsatt på svar. Anja har sjekket Forandringsfabrikken, men de tar ikke små oppdrag som dette. Det har også vært forsøkt å nå fram til andre mulige foredragsholdere, foreløpig uten resultat.1. Åpen kveld
2. Trafikk

Se punkt 2.1. Natteravner

Se punkt 8. **10. Eventuelt*** Vennebenk til skolen. Elevrådet har fått i oppdrag å bestille benken selv.

**Neste møte er torsdag 1. juni, med påfølgende sommeravslutning.** Møtet blir kl 18 hjemme hos Mette i Ole Reistadsvei 27 C. Alle tar med noe å spise.  |
|  |
|  |